ชอว์น เมนเดส (อัลบั้ม)

ชอว์น เมนเดส (หรือ ชอว์น เมนเดส: ดิอัลบั้ม) () เป็นสตูดิโออัลบั้มที่ 3 ที่ใช้ชื่อตัวเองของนักร้องแคนาดา ชอว์น เมนเดส มีกำหนดวางจำหน่ายวันที่ 25 พฤษภาคม ค.ศ. 2018 ผ่านค่ายไอแลนด์เรเคิดส์ เป็นผลงานแนวป็อปเป็นหลัก โดยผสมผสานอิทธิพลของแนวเพลงป็อปร็อก บลูส์ และอาร์แอนด์บีเข้าไว้ด้วยกัน เมนเดสได้ร่วมงานกับไรอัน เท็ดเดอร์, จูเลีย ไมเคิลส์, จอห์น เมเยอร์, เอ็ด ชีแรน, จอห์นนี แมคเดด, กามิลา กาเบโย และคาลิด โดยมีผู้ผลิตร่วมได้แก่เท็ดเดอร์, เท็ดดี ไกเกอร์, หลุยส์ เบลล์ และเอียน เคิร์กแพตริก ทั้งนี้เมนเดสยังทำหน้าที่เป็นผู้อำนวยการผลิตบริหารด้วยตนเองอีกด้วย อัลบั้มนี้เป็นผลงานต่อเนื่องจากอัลบั้ม อิลลูมิเนต (2016) และเปิดตัวขึ้นอันดับหนึ่งในประเทศแคนาดา ทำให้เมนเดสมีอัลบั้มอันดับหนึ่งในบ้านเกิดถึงสามชุดติดต่อกัน อัลบั้มยังเปิดตัวอันดับหนึ่งบนชาร์ตบิลบอร์ด 200 ในสหรัฐ ซึ่งนับเป็นอัลบั้มอันดับหนึ่งลำดับที่สามของเมนเดสในสหรัฐ ส่งผลให้เขาเป็นศิลปินที่อายุน้อยที่สุดเป็นลำดับที่สามที่สามารถขึ้นอันดับหนึ่งในชาร์ตนี้ได้อย่างน้อยสามครั้งติดต่อกัน อัลบั้มยังครองอันดับหนึ่งในประเทศออสเตรเลีย ออสเตรีย เบลเยียม เนเธอร์แลนด์ สเปน และสวิตเซอร์แลนด์ และได้รับเสียงวิจารณ์ในเชิงบวกโดยทั่วไปจากนักวิจารณ์ดนตรี

ซิงเกิลนำของอัลบั้มคือเพลง "อินมายบลัด" ซึ่งขึ้นถึงอันดับที่ 11 บนชาร์ตบิลบอร์ดฮอต 100 ของสหรัฐ และติดอันดับ 10 อันดับแรกในอีกหลายประเทศ เพลง "อินมายบลัด", "ลอสต์อินเจแปน" และ "ยูท" ได้รับการรับรองยอดจำหน่ายระดับทองหรือสูงกว่าในประเทศแคนาดา อัลบั้มนี้ได้รับการเสนอชื่อเข้าชิงรางวัลแกรมมี ครั้งที่ 61 ในสาขาอัลบั้มเพลงป็อปยอดเยี่ยม และเพลง "อินมายบลัด" ได้รับการเสนอชื่อในสาขาเพลงแห่งปี

 ผลตอบรับเชิงวิจารณ์ 

อัลบั้ม ชอว์น เมนเดส ได้รับเสียงวิจารณ์ในเชิงบวกโดยทั่วไปจากนักวิจารณ์ดนตรี โดยเฉพาะอย่างยิ่งในด้านความสามารถในการประพันธ์เพลงและความเป็นผู้ใหญ่ทางศิลปะที่เพิ่มขึ้นเมื่อเทียบกับผลงานก่อนหน้า 

อิลานา แคปแลน จากดิอินดีเพ็นเดนต์ ให้คะแนนอัลบั้มนี้ 4 เต็ม 5 ดาว พร้อมชื่นชมความเป็นผู้ใหญ่ของเมนเดสเมื่อเทียบกับอัลบั้มก่อนหน้า โดยกล่าวว่า "ด้วยผลงานล่าสุดนี้ นักร้องวัย 19 ปีได้ก้าวข้ามปัญหาความสัมพันธ์ในแบบเดิม ๆ และมุ่งไปสู่สิ่งที่มีความเป็นส่วนตัวและลึกซึ้งยิ่งขึ้น" ในอีกบทวิจารณ์หนึ่งที่เป็นเชิงบวก เจ็ม แอสวาด จากวาไรตี เห็นว่าอัลบั้มนี้เป็น "อัลบั้มป็อปที่สร้างสรรค์ได้อย่างยอดเยี่ยม ซึ่งแสดงให้เห็นว่าเมนเดสได้ลองแนวเพลงหลากหลาย โดดเด่นด้วยการร่วมงานกับศิลปินคนอื่น ๆ และมีการอ้างอิงทางดนตรีอย่างชัดเจน ทว่าบุคลิกทางศิลปะของเขาเข้มแข็งมากพอที่จะไม่ถูกกลืนไปกับสิ่งเหล่านั้น" ฮันนาห์ ไมลเรีย จากเอ็นเอ็มอี กล่าวชื่นชมถึงพัฒนาการของเมนเดส โดยเรียกเสียงดนตรีที่ได้รับแรงบันดาลใจจากแนวร็อกและฟังก์ของเขาว่า "ทิศทางใหม่ที่สดใสและกล้าหาญ" ส่วนไมค์ นีด จากไอดอลเลเตอร์ กล่าวว่าอัลบั้มนี้เป็น "ผลงานที่ดีที่สุดของเมนเดสจนถึงปัจจุบัน และยังเป็นหนึ่งในอัลบั้มที่ดีที่สุดของปีนี้อีกด้วย"

จอน คารามานิกา จากเดอะนิวยอร์กไทมส์ ให้บทวิจารณ์แบบก้ำกึ่ง โดยกล่าวว่าอัลบั้มนี้ "น่าฟังแต่ไม่ถึงขั้นน่าหลงใหลอย่างแท้จริง เต็มไปด้วยเพลงที่ไพเราะแต่ไร้เอกลักษณ์ ซึ่งบดบังพรสวรรค์ของเมนเดสไว้อย่างเป็นระบบ" เจมีสัน ค็อกซ์ จากเว็บไซต์พิตช์ฟอร์ก ให้คะแนนอัลบั้มนี้ 5.1 จาก 10 คะแนน โดยระบุว่าเพลงของเมนเดสขาดเอกลักษณ์น้ำเสียง "และสามารถจินตนาการได้ว่าใครก็อาจร้องเพลงเหล่านี้ได้ — ไม่ว่าจะเป็นนิก โจนาส, ชาร์ลี พูท หรือแม้แต่ศิลปินคนใดคนหนึ่งจากอดีตสมาชิกวงวันไดเรกชัน" ในบทวิจารณ์ที่ให้สามดาวจากห้าดาวของเดอะการ์เดียน นักเขียนชื่อลอรา สเนปส์ แสดงความคิดเห็นว่า "ความพยายามของเมนเดสในการปรับภาพลักษณ์ความเป็นชายในเพลงป็อปให้มีความอ่อนโยนขึ้นนั้นน่าชื่นชม แต่ผู้ฟังยังคงโหยหาความดิบและความเข้มข้นบางอย่างในอารมณ์ของเพลง"

มาร์ก เคนเนดี จากแอสโซซิเอเต็ดเพรส ให้บทวิจารณ์เชิงบวก โดยชื่นชมในด้านการประพันธ์เพลง ทำนองที่ติดหู และการร้องคู่กับคาลิด แต่รู้สึกไม่ประทับใจกับเพลง "ไลก์ทูบียู" ซึ่งเป็นเพลงคู่กับจูเลีย ไมเคิลส์ และเพลง "ฟอลลินออลอินยู" ที่เขียนร่วมกับเอ็ด ชีแรน และจอห์นนี แมคเดด เมฟ แมคเดอร์มอตต์ จากยูเอสเอทูเดย์ ยกย่องเพลง "อินมายบลัด" ว่าเป็นหนึ่งในเพลงที่ดีที่สุดของอัลบั้ม โดยกล่าวว่าอัลบั้มนี้ "ถ่ายทอดความไร้เดียงสา ความตื่นเต้น และความเจ็บปวดที่มีเอกลักษณ์เฉพาะของช่วงวัย 19 ปี ที่ต้องเผชิญความโดดเดี่ยวแต่ยังคงเต็มไปด้วยความหวัง" ในทางตรงกันข้าม บริตนีย์ สแปนอส จากนิตยสารโรลลิงสโตน กลับมองว่าเพลง "อินมายบลัด" เป็นหนึ่งในเพลงที่อ่อนที่สุดของอัลบั้ม โดยชื่นชอบผลงานที่เมนเดสร่วมงานกับจูเลีย ไมเคิลส์ มากกว่า คริส กิลเล็ตต์ จากเซาต์ไชนามอร์นิงโพสต์ ได้ชื่นชมความสามารถด้านการประพันธ์เพลงของเมนเดสเช่นกัน โดยยกเพลง "บีคอสไอแฮดยู", "เพอร์เฟ็กต์ลีร็อง" และ "เวนยูอาร์เรดี" เป็นเพลงเด่นของอัลบั้ม พร้อมกล่าวชื่นชมเสียงขับร้องของเมนเดสในเพลง "เพอร์เฟ็กต์ลีร็อง" ว่ายอดเยี่ยมเป็นพิเศษ อย่างไรก็ตาม เขาวิพากษ์เพลง "ควีน" และ "ฟอลลินออลอินยู" ว่า "เป็นเพลงทั่วไปที่ขาดความโดดเด่น" ก่อนจะสรุปบทวิจารณ์ด้วยการให้คะแนนอัลบั้มนี้ 4 เต็ม 5 ดาว

 รางวัล 
 รางวัลและการเสนอชื่อเข้าชิง 
 ปี องค์กร รางวัล ผล อ้างอิง 2018พีเพิลชอยซ์อะวอดส์อัลบั้มแห่งปี 2018  2019 รางวัลแกรมมี อัลบั้มเพลงป็อปยอดเยี่ยม 

 รายการอันดับสิ้นปี 
+รายชื่อการจัดอันดับสิ้นปีของ ชอว์น เมนเดส สื่อสิ่งพิมพ์ รายชื่อ อันดับ อ้างอิง ออลมิวสิก ออลมิวสิกประจำปี 2018: อัลบั้มป็อปยอดนิยม   บิลบอร์ด 50 อัลบั้มที่ดีที่สุดของปี 2018 22  ซิตีเพจส์ อัลบั้มอันดับ 1 ทั้งหมดจากปี 2018, ได้รับการจัดอันดับ 23  พีเพิล 10 อัลบั้มยอดนิยมประจำปี 2018 8  ป็อปครัช อัลบั้มที่ดีที่สุดของปี 2018   โรลลิงสโตน 20 อัลบั้มป็อปที่ดีที่สุดแห่งปี 2018 9  ไทม์ 10 อัลบั้มยอดเยี่ยมแห่งปี 2018 4  อัพร็อกซ์ 20 อัลบั้มป็อปที่ต้องฟังประจำปี 2018 8  เซาต์ไชนามอร์นิงโพสต์ 20 อัลบั้มที่ดีที่สุดของปี 2018 16 

 รายชื่อเพลง 
เครดิตดัดแปลงจากข้อมูลอภิพันธุ์ไอทูนส์สโตร์ 

หมายเหตุ
 หมายถึงผู้ผลิตเพิ่มเติม
 หมายถึงผู้ผลิตร่วม

 ชาร์ต 

 รายสัปดาห์ 
 ชาร์ต (2018–2019) ตำแหน่งสูงสุด Japan Hot Albums (Billboard Japan) 60 Japanese Albums (Oricon) 38 Mexican Albums (AMPROFON) 2 South Korean Albums (Gaon) 46 Slovak Albums (ČNS IFPI) Note: On the chart page, select "201822" on the field besides the word "Zobrazit", and then click over the word to retrieve the correct chart data. 7

 สิ้นปี 
 ชาร์ต (2018) ตำแหน่ง Australian Albums (ARIA) 17 Austrian Albums (Ö3 Austria) 34 Belgian Albums (Ultratop Flanders) 27 Belgian Albums (Ultratop Wallonia) 125 Canadian Albums (Billboard) 19 Danish Albums (Hitlisten) 21 Dutch Albums (MegaCharts) 9 German Albums (Offizielle Top 100) 68 Italian Albums (FIMI) 82 Mexican Albums (AMPROFON) 20 New Zealand Albums (RMNZ) 24 South Korean International Albums (Gaon) 45 Swedish Albums (Sverigetopplistan) 32 Swiss Albums (Schweizer Hitparade) 58 UK Albums (OCC) 59 US Billboard 200 55

 ชาร์ต (2019) ตำแหน่ง Australian Albums (ARIA) 30 Belgian Albums (Ultratop Flanders) 39 Canadian Albums (Billboard) 12 Danish Albums (Hitlisten) 22 French Albums (SNEP) 123 Mexican Albums (AMPROFON)  27 New Zealand Albums (RMNZ) 37 Swedish Albums (Sverigetopplistan) 56 US Billboard 200 38

 ชาร์ต (2020) ตำแหน่ง Australian Albums (ARIA) 76 Belgian Albums (Ultratop Flanders) 106 Canadian Albums (Billboard) 50 Dutch Albums (Album Top 100) 100 US Billboard 200 90

 ทศวรรษ 
 ชาร์ต (2010–2019) ตำแหน่ง US Billboard 200 195

 การรับรอง 

 ประวัติการจำหน่าย 
+ รายชื่อภูมิภาค วันที่วางจำหน่าย รูปแบบ ค่ายเพลง และการอ้างอิง ภูมิภาค วันที่ รูปแบบ รุ่น ค่าย อ้างอิง ทั่วโลก 25 พฤษภาคม 2018  มาตรฐาน ไอแลนด์  ญี่ปุ่น 30 พฤษภาคม 2018  ซีดี โบนัสแทร็ก ยูนิเวอร์แซลมิวสิกเจแปน ทั่วโลก 26 กรกฎาคม 2019   ญี่ปุ่น, บราซิล, ยุโรป 9 ตุลาคม 2019  ซีดี ยูนิเวอร์แซล

 อ้างอิง 

หมวดหมู่:อัลบั้มเพลงในปี พ.ศ. 2561
หมวดหมู่:อัลบั้มชอว์น เมนเดส
หมวดหมู่:อัลบั้มเพลงของค่ายไอแลนด์เรเคิดส์
หมวดหมู่:อัลบั้มเพลงที่ผลิตโดยไรอัน เท็ดเดอร์